Mandag morgen omkring klokken 4.00 bakkede en lille, hvid personbil ind i et hus ved Brogade i Hobro. Føreren af bilen kørte efterfølgende sin vej, og derfor har Nordjyllands Politi ingen oplysninger på gerningsmanden. - Hvis nogen ser en lille, hvid personbil med skader bagpå, eller hvis nogle har set noget, så er vi meget interesseret i at få det at vide, fortæller Mikkel Mitchell fra Lokalpolitiet i Himmerland. Husmuren til huset, hvor personen bakkede ind i, endte også med at tage skade af sammenstødet. - Husmuren endte med at blive trykket fire centimeter ind, fortæller Mikkel Mitchell. Der var ingen personskader i forbindelse med uheldet, hvad politiet ved af.
Politiet vil gerne høre fra eventuelle vidner.